Die gesig agter die mummie | Maroela Media
Foto: Northwestern Block-kunsmuseum
Mummies was eers mense – maar hoe het hulle gelyk? Mens kan ongelukkig nie op hul oorskot staatmaak vir antwoorde nie – dit wat agter die verbande skuil is nie 'n goeie plaasvervanger vir die gesigte wat eens geleef het nie.
Portret-mummies, 'n kunsvorm wat in die derde en vierde eeu voor Christus deur die Romeine in Egipte begin is, kan nou herleef. In plaas daarvan dat die afgestorwenes met simbole in hul grafkelder begrawe is, is realistiese skilderye, wat op houtpanele geverf is, oor hul gesigte en onder die verbande geplaas.
Die skilderye is 'n blik op 'n langvergete era. Dis ook 'n geleentheid vir wetenskaplikes, kunshistorici en argeoloë. "Paint the Eyes Softer: Mummy Portraits from Roman Egypt", 'n uitstalling by Northwestern University se Block-kunsmuseum, bring al hierdie dissiplines bymekaar met 'n kykie na die wetenskap agter die bewaarde liggame en skilderye.
Die gratis uitstalling het 'n verskeidenheid van portrette beskikbaar, maar ondersoek ook die wetenskaplike geheimenisse van die mummies.
Mummie-skilderye, wat nie beskadig is nie, is baie seldsaam. Die universiteit het in November een van die skilderye na 'n nabygeleë laboratorium geneem vir eksperimente om inligting bekend te maak oor die werkswinkel waar die skildery waarskynlik geverf is en die materiaal wat gebruik is om die persoon te mummifiseer. Die oorsaak van die persoon se afsterwe en dieet is ook ondersoek.
Die betrokke mummie, 'n vyfjarige meisie wat waarskynlik 1 900 gelede oorlede is, is nou by die Block te sien – insluitend nuwe omstandighede waartydens sy geskilder en gemummifiseer is.